مدنیت و توریزم ناظیری محمت نوری ارسوی تورکیه-ده توریزم سئکتورونون هر ایل داها دا اینکیشاف ائتدیگینی، ایلین سونونادک 50 میلیون توریستی هدفلدیک‌لرینی بیلدیریب.
ناظیر ارسوی اؤزل تلویزیون کانالاریندان‌ بیرینده جانلی یاییم‌لانان پروقرامدا توریزم سئکتورون‌داکی اینکیشاف‌لاری دیرلندیریب.
تورکیه-ده توریزم سئکتورونون هر ایل داها دا اینکیشاف ائتدیگینی بیلدیرن ارسوی محصول و بازار موختلیف‌لیگی‌نین ده آرتدیغینی بیلدیریب.
ناظیر ارسوی جاری ایل مؤوسومون اولینده 42 میلیون توریستی هدف آلدیق‌لارینی، روسیا ایله اوکراینا آراسینداکی محاربه‌یه باخمایا‌راق هدفی 47 میلیون توریسته چاتدیردیق‌لارینی و اوکتبر آیی اعتباریله بو رقم‌لری یئنی‌دن نظردن کئچیردیک‌لرینی و ایلین سونونادک 50 میلیون توریست هدفلدیک‌لرینی ایفاده ائدیب.
توریزمی تانیتما و اینکیشاف آژانسی‌نین (TGA) فعالیتینه ده توخونان ناظیر ارسوی تورکیه-نی 200 اؤلکه‌ده تانیتدیق‌لارینی و بو گونه قدر یوزلرله تانیتیم فیلمی چکدیک‌لرینی بیلدیریب.
